El Decret 200/2010, de 27 de desembre, de creació, denominació i determinació de l'àmbit de competències dels departaments de l'Administració de la Generalitat de Catalunya, en l'article 3 determina les competències que correspon exercir al Departament d'Economia i Coneixement, i el Decret 38/2014, de 25 de març, de reestructuració del Departament d'Economia i Coneixement en regula l'organització per a l'exercici de les competències que li han estat atribuïdes.
Actualment, l'Ordre ECO/137/2014, de 22 d'abril, regula els fitxers de dades de caràcter personal que hi ha al Departament.
Aquesta Ordre regula també els fitxers amb dades de caràcter personal de l'Institut Català de Finances, l'Institut d'Estadística de Catalunya i l'Autoritat Catalana de la Competència.
Els fitxers de la Direcció General de Tributs i Joc que s'inclouen en aquesta Ordre tenen la seva regulació originària en el Decret 324/1994, de 16 de novembre, pel qual es regulen els fitxers automatitzats que contenen dades de caràcter personal gestionats pel Departament de Governació i els seus organismes autònoms, modificat posteriorment, pel que fa al nivell de seguretat, a l'Ordre JUI/120/2003, de 4 de març, del Departament de Justícia i Interior i deixat parcialment sense efecte pel que s'estableix a la disposició derogatòria de l'Ordre INT/18/2014, de 20 de gener, per la qual es regulen els fitxers que contenen dades de caràcter personal gestionats per la Direcció General de Seguretat del Departament d'Interior.
A causa dels canvis competencials i organitzatius que hi ha hagut als departaments de l'Administració de la Generalitat i a la previsió de nous tractaments de dades o d'ampliacions de l'abast de tractaments preexistents, es fa necessari revisar l'actual regulació dels fitxers de dades de caràcter personal, i si escau, crear-ne de nous, modificar-los, suprimir-los i adequar-los d'aquesta manera a la distribució actual de competències dels diferents òrgans dels departaments i als tractaments de dades previstos.
L'article 20 de la Llei orgànica 15/1999, de 13 de desembre, de protecció de dades de caràcter personal, estableix que la creació, la modificació o la supressió dels fitxers de les administracions públiques requereix una disposició general publicada al diari oficial corresponent.
La Llei 32/2010, d'1 d'octubre, de l'Autoritat Catalana de Protecció de Dades de Catalunya, en la disposició final tercera, estableix que els consellers de la Generalitat, dins l'àmbit de les competències respectives, estan habilitats per crear, modificar i suprimir, mitjançant una ordre, els fitxers dels seus departaments o dels ens públics vinculats o que en depenen.
Atès que s'ha emès l'informe preceptiu de l'Autoritat Catalana de Protecció de Dades, que estableix l'article 5.m) de la Llei 32/2010, de l'1 d'octubre, de l'Autoritat Catalana de Protecció de Dades.
En ús de la potestat que m'atorga l'article 39.3 de la Llei 13/2008, del 5 de novembre, de la presidència de la Generalitat i del Govern, la disposició final tercera de la Llei 32/2010, d'1 d'octubre, i d'acord amb el dictamen de la Comissió Jurídica Assessora,
Aquesta Ordre té per objecte crear, modificar i suprimir determinats fitxers amb dades de caràcter personal gestionats en l'àmbit del Departament d'Economia i Coneixement i l'Institut Català de Finances, i que es descriuen als annexos 1, 2 i 3 d'aquesta Ordre, de conformitat amb el que disposa la Llei orgànica 15/1999, de 13 de desembre, de protecció de dades de caràcter personal, i la resta de normativa vigent en matèria de protecció de dades.
Es crea el fitxer de dades de caràcter personal: "Prevenció de blanqueig de capitals i finançament del terrorisme" que es recull en l'annex 1 d'aquest Ordre, que és el següent:
Es modifiquen alguns dels fitxers de dades de caràcter personal regulats a l'Ordre ECO/137/2014, de 22 d'abril, per la qual es regulen els fitxers amb dades de caràcter personal que hi ha al Departament d'Economia i Coneixement i altres dels regulats en el Decret 324/1994, de 16 de novembre, pel qual es regulen els fitxers automatitzats que contenen dades de caràcter personal gestionats pel Departament de Governació i els seus organismes autònoms, modificat per l'Ordre JUI/120/2003, de 4 de març, del Departament de Justícia i Interior i deixat parcialment sense efecte per l'Ordre INT/18/2014, de 20 de gener, per la qual es regulen els fitxers que contenen dades de caràcter personal gestionats per la Direcció General de Seguretat del Departament d'Interior.
Els fitxers modificats passen a tenir el contingut íntegre que recull l'annex 2 d'aquesta Ordre, i són els següents:
Es modifica el contingut dels apartats següents: finalitat i usos previstos.
Gestió i control dels salons de joc, sales de bingo i casinos de joc de Catalunya, que fins ara es denominava Base de dades de control de bingos i casinos.
Base de dades d'expedients sancionadors en matèria de joc i apostes, que fins ara es denominava Base de dades d'expedients sancionadors en matèria de jocs i espectacles.
UNEIX, col·lectiu universitari.
Es modifica el contingut dels apartats següents: cessions de dades.
Se suprimeix el fitxer de dades de caràcter personal: "Usos de Recursos TIC de la Secretaria d'Universitats i Recerca", regulat a l'Ordre ECO/137/2014, de 22 d'abril, per la qual es regulen els fitxers amb dades de caràcter personal que hi ha al Departament d'Economia i Coneixement, indicat a l'annex 3 d'aquesta Ordre, i s'informa sobre la destinació de les dades i de les previsions que s'han adoptat, si escau, per destruir el fitxer.
Aquest fitxer és el que es detalla a continuació:
Els annexos 1 i 2 d'aquesta Ordre estableixen, respectivament, la creació d'un nou fitxer i la modificació dels existents d'acord amb l'article 20 de la Llei orgànica 15/1999, de 13 de desembre, de protecció de dades de caràcter personal i l'article 54 del Reglament de desenvolupament de la Llei orgànica de protecció de dades de caràcter personal, aprovat per Reial decret 1720/2007, de 21 de desembre, i determinen per a cadascun d'aquests fitxers: la denominació, la descripció de la seva finalitat i usos previstos; les persones o col·lectius sobre els quals s'obtenen les dades; el procediment de recollida de les dades i la seva procedència; l'estructura bàsica del fitxer mitjançant la descripció detallada dels tipus de dades personals que s'inclouen i el sistema de tractament que s'utilitzarà; les comunicacions de dades, indicant-ne els destinataris i, si escau, les transferències de dades a països tercers, amb indicació d'aquests països; l'òrgan responsable del fitxer; els serveis o unitats davant les quals es poden exercir els corresponents drets d'accés, rectificació, cancel·lació i oposició, així com els nivells de seguretat que resultin aplicables.
Mesures de gestió i organització
Els òrgans responsables de cada fitxer han d'adoptar les mesures tècniques, de gestió i organitzatives necessàries per tal de garantir la confidencialitat, la seguretat i la integritat de les dades, així com totes les mesures necessàries destinades a fer efectius els drets de les persones afectades, reconeguts en la Llei de protecció de dades de caràcter personal i les normes que la despleguen.
Es deroga parcialment l'Ordre ECO/137/2014, de 22 d'abril, per la qual es regulen els fitxers amb dades de caràcter personal que hi ha al Departament d'Economia i Coneixement, pel que fa al fitxer de dades de caràcter personal: "Usos de recursos TIC de la Secretaria d'Universitats i Recerca", gestionat per la Secretaria d'Universitats i Recerca.
Es deixa sense efectes el que s'estableix al Decret 324/1994, de 16 de novembre, pel qual es regulen els fitxers automatitzats que contenen dades de caràcter personal gestionats pel Departament de Governació i els seus organismes autònoms, modificat per l'Ordre JUI/120/2003, de 4 de març, pel que fa als fitxers següents:
Base de dades d'expedients sancionadors en matèria de joc i espectacles.
Base de dades de màquines recreatives i d'atzar.
La finalitat del fitxer és possibilitar el compliment de la Llei 10/2010 de 28 d'abril de prevenció del blanqueig de capitals i del finançament del terrorisme dins de l'àmbit competencial de la gestió de capital risc i de la intermediació en la concessió de préstecs i crèdits.
Els usos previstos són la identificació de les persones físiques que intervenen o pretenen intervenir en les operacions de negoci de l'Institut Català de Finances.
b) Persones i col·lectius afectats o obligats a subministrar les dades: clients, usuaris, proveïdors, propietaris, arrendataris i càrrecs públics i les persones físiques o representants de persones jurídiques que es relacionin per raons de negoci amb l'entitat.
c) Procediment de recollida de les dades de caràcter personal: formularis i resultats d'informes i investigacions
d) Procedència de les dades: el mateix interessat o el seu representant legal, registres públics, fonts accessibles al públic, altres entitats privades i administracions públiques.
e) Estructura bàsica del fitxer i descripció del tipus de dades de caràcter personal: dades identificatives: DNI/NIF, nom i cognoms, adreça postal, adreça electrònica, signatura.
Dades de característiques personals: estat civil, dades familiars, nacionalitat, data de naixement.
Dades acadèmiques i professionals: experiència professional.
Dades economicofinanceres i d'assegurances: ingressos i rendes, patrimoni, historial, crèdits, dades de transaccions financeres.
Dades relatives a la comissió d'infraccions penals o administratives: infraccions penals o administratives.
D'acord amb el que disposa la Llei 10/2010, de 28 d'abril, de prevenció del blanqueig de capitals i del finançament del terrorisme, al SEPBLAC Servei Executiu de la Comissió de Prevenció de Blanqueig de Capitals i Infraccions Monetàries del banc d'Espanya.
i) Òrgan responsable del fitxer: Institut Català de Finances.
j) Servei o unitat davant del qual es poden exercir els drets d'accés, rectificació, cancel·lació i oposició: Institut Català de Finances.
Gran Via de les Corts Catalanes, 635, 08010.
Direcció General del Patrimoni de la Generalitat de Catalunya.
La finalitat del fitxer és la gestió i control de les entitats en què participa directament o indirectament la Generalitat de Catalunya de manera majoritària o minoritària, en els seus aspectes jurídics, econòmics i fiscals, incloent-hi les dades referents a les persones que ocupen càrrecs en els seus òrgans de govern.
Els usos previstos són el registre de les dades de les persones que ocupen els òrgans de govern d'aquestes entitats.
b) Persones i col·lectius afectats o obligats a subministrar les dades: representants, membres dels òrgans de govern, administradors o similars d'aquelles entitats en què la participació directa o indirecta de la Generalitat sigui majoritària o minoritària.
c) Procediment de recollida de les dades de caràcter personal: les dades s'obtenen mitjançant uns formularis allotjats en una pàgina electrònica, a la qual s'accedeix amb un codi d'usuari i una contrasenya.
d) Procedència de les dades: les dades s'obtenen directament de les persones que representen les entitats.
Dades d'ocupació laboral: càrrec.
i) Òrgan responsable del fitxer: Direcció General del Patrimoni de la Generalitat de Catalunya.
j) Servei o unitat davant del qual es poden exercir els drets d'accés, rectificació, cancel·lació i oposició: Direcció General del Patrimoni de la Generalitat de Catalunya.
Gran Via de les Corts Catalanes, 635, 08010 Barcelona.
Gestió i control dels salons de joc, sales de bingo i casinos de joc de Catalunya, que fins ara es denominava Base de dades de control de bingos i casinos
La finalitat del fitxer és el registre d'empreses i persones titulars de salons de joc, sales de bingo i casinos de joc de Catalunya.
Els usos previstos són la gestió i control de la tramitació de les autoritzacions i activitat pròpia dels titulars d'aquests locals.
b) Persones i col·lectius afectats o obligats a subministrar les dades: persones físiques titulars o representants d'empreses de salons de joc, sales de bingo i casinos de joc de Catalunya.
A la Agencia Tributària de Catalunya, d'acord amb el que estableix l'art. 10.4 c del Reial decret 1720/2007 de 21 de desembre, pel qual s'aprova el Reglament de desenvolupament de la Llei orgànica 15/1999, de 13 de desembre, de protecció de les dades de caràcter personal.
Base de dades d'expedients sancionadors en matèria de joc i apostes, que fins ara es denominava Base de dades d'expedients sancionadors en matèria de jocs i espectacles
La finalitat del fitxer és el registre d'empreses i persones afectades per un expedient sancionador o per denúncia en matèria de joc i apostes.
Els usos previstos són la tramitació i control dels procediments sancionadors i de denúncia en matèria de joc i apostes.
b) Persones i col·lectius afectats o obligats a subministrar les dades: persones físiques titulars d'empreses de joc i apostes i locals, els denunciants i terceres persones afectades en el procediment sancionador.
c) Procediment de recollida de les dades de caràcter personal: actes dels cossos policials, informes, denúncies i bases de dades de la Direcció General.
d) Procedència de les dades: les persones afectades en els procediments sancionadors i de denúncia.
Dades identificatives: nom, cognom, document d'identificació personal, domicili.
Dades d'infraccions penals o administratives: infracció comesa, fet infractor i normativa aplicable.
La finalitat del fitxer és el registre d'empreses, establiments i material de joc autoritzats a Catalunya.
Els usos previstos són disposar de tota la informació necessària de les empreses i establiments de joc autoritzades a Catalunya als efectes d'autorització i control.
b) Persones i col·lectius afectats o obligats a subministrar les dades: persones físiques titulars d'empreses de joc i apostes i també persones físiques que representen a empreses jurídiques d'aquest sector, titulars d'establiments on es practiquen les activitats de joc i apostes.
A l'Agència Tributària de Catalunya, d'acord amb el que estableix l'art. 10.4 c del Reial decret 1720/2007 de 21 de desembre, pel qual s'aprova el Reglament de desenvolupament de la Llei orgànica 15/1999, de 13 de desembre, de protecció de les dades de caràcter personal.
Gestió de les dades identificatives de l'alumnat, el professorat, les persones investigadores i el personal de les universitats, dels centres de recerca i de l'àmbit d'inserció laboral, per dur a terme estudis, obtenir dades estadístiques i proporcionar dades agregades d'aquests entorns.
b) Persones i col·lectius afectats o obligats a subministrar les dades: alumnat i personal adscrit a les universitats i els centres de recerca.
c) Procediment de recollida de les dades de caràcter personal: enquestes o entrevistes, formularis i transmissió electrònica (fitxers amb estructures ja definides).
d) Procedència de les dades: directament de la persona interessada.
Dades identificatives: nom i cognoms, DNI/NIF/NIE, sexe, adreça postal o electrònica, data de naixement, edat, nacionalitat.
Dades acadèmiques: formació i titulacions, historial acadèmic.
Dades professionals: cos, escala, categoria, grau, llocs de treball.
Agència de Gestió d'Ajuts Universitaris i Recerca, AGAUR (Llei 7/2001, de 31 de maig, de creació de l'Agència de Gestió d'Ajuts Universitaris i Recerca), Agència per a la Qualitat del Sistema Universitari de Catalunya, AQU Catalunya (Llei 1/2003, de 19 de febrer, d'universitats de Catalunya), Institució Catalana de Recerca i Estudis Avançats, ICREA (Estatuts), Ministeri d'Economia i Competitivitat i Ministeri d'Educació Cultura i Esport (Llei orgànica 6/2001, de 21 de desembre, d'universitats; Llei orgànica 4/2007, de 12 d'abril, per la qual es modifica la Llei orgànica 6/2001; Llei 14/2011, d'1 de juny, de la ciència, la tecnologia i la innovació), Institut d'Estadística de Catalunya (Llei 23/1998, de 30 de desembre, d'estadística de Catalunya; Llei 13/2010, de 21 de maig, del Pla estadístic de Catalunya 2011-2014).
g) Sistema de tractament de dades utilitzat: automatitzat.
h) Transferències de dades a països tercers: no.
i) Òrgan responsable del fitxer: Secretaria d'Universitats i Recerca.
j) Servei o unitat davant del qual es poden exercir els drets d'accés, rectificació, cancel·lació i oposició: Subdirecció General de Coordinació Administrativa i Polítiques Sindicals.
Aquest fitxer se suprimeix, les dades s'eliminen definitivament i se n'esborren tots els registres.